

VLADA REPUBLIKE HRVATSKE

Zagreb, 6. lipnja 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju suglasnosti Općini Perušić za zaduženje kod Privredne banke Zagreb d.d., Zagreb |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

**VLADA REPUBLIKE HRVATSKE**

Na temelju članka 120. stavka 4., a u vezi s člankom 121. stavkom 1. Zakona o proračunu („Narodne novine“, broj 144/21) i na temelju članka 31. stavka 2. Zakona o Vladi Republike Hrvatske („Narodne novine“, broj 150/11, 119/14, 93/16, 116/18 i 80/22), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_ 2024. donijela

**O D L U K U**

**o davanju suglasnosti Općini Perušić za zaduženje**

**kod Privredne banke Zagreb d.d., Zagreb**

I.

 Daje se suglasnost Općini Perušić za zaduženje kod Privredne banke Zagreb d.d., Zagreb, u ukupnom iznosu od 1.130.000,00 eura, s rokom otplate kredita od 15 godina, bez počeka, u jednakim mjesečnim ratama, uz redovnu fiksnu godišnju kamatnu stopu od 4,10% te jednokratnu naknadu za obradu zahtjeva u visini 0,20% od iznosa odobrenog kredita.

Sredstva će se koristiti za financiranje kapitalnih projekata: *Rekonstrukcija zgrade NK Perušić, Izgradnja nerazvrstanih cesta na području Općine Perušić, Rekonstrukcija i obnova Doma kulture, Izgradnja aleje spomenika i Izgradnja zelene tržnice* sukladno Odluci Općinskog vijeća o dugoročnom kreditnom zaduženju Općine Perušić, KLASA: 400-01/23-01/151, URBROJ: 2125-8-01/09-23-1 od 28. studenoga 2023. i Odluci o izmjeni i dopuni Odluke o dugoročnom kreditnom zaduženju Općine Perušić, KLASA: 400-01/24-01/151, URBROJ: 2125-8-01/09-24-1 od 4. travnja 2024. godine.

II.

Radi ostvarenja zaduženja iz točke I. ove Odluke, zadužuje se Općina Perušić da izradi planove proračunske potrošnje za godine u kojima treba planirati sredstva za otplatu kredita.

III.

 Ova Odluka stupa na snagu danom donošenja.

KLASA:

URBROJ:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Općina Perušić podnijela je Ministarstvu financija zahtjev KLASA: 400-01/23-01/151, URBROJ: 2125-8-02/05-24-3 od 27. veljače 2024. te nadopunu zahtjeva KLASA: 400-01/23-01/151, URBROJ: 2125-8-02/05-24-6 od 5. travnja 2024. za dobivanje suglasnosti Vlade Republike Hrvatske za zaduženje kod Privredne banke Zagreb d.d., Zagreb, u ukupnom iznosu od 1.130.000,00 eura, s rokom otplate kredita od 15 godina, bez počeka, u jednakim mjesečnim ratama, uz redovnu fiksnu godišnju kamatnu stopu od 4,10% te jednokratnu naknadu za obradu zahtjeva u visini 0,20% od iznosa odobrenog kredita.

Sredstva će se koristiti za financiranje kapitalnih projekata: *Rekonstrukcija zgrade NK Perušić, Izgradnja nerazvrstanih cesta na području Općine Perušić, Rekonstrukcija i obnova Doma kulture, Izgradnja aleje spomenika i Izgradnja zelene tržnice* sukladno Odluci Općinskog vijeća o dugoročnom kreditnom zaduženju Općine Perušić, KLASA: 400-01/23-01/151, URBROJ: 2125-8-01/09-23-1 od 28. studenoga 2023. i Odluci o izmjeni i dopuni Odluke o dugoročnom kreditnom zaduženju Općine Perušić, KLASA: 400-01/24-01/151, URBROJ: 2125-8-01/09-24-1 od 4. travnja 2024. godine.

Na temelju članaka 120. i 121. Zakona o proračunu (Narodne novine, br. 144/21), grad, općina i županija se mogu zadužiti za investiciju koja se financira iz njegova proračuna, ali godišnje obveze mogu iznositi najviše 20% ostvarenih prihoda u godini koja prethodi godini u kojoj se zadužuje, umanjenih za prihode iz članka 121. stavka 4. Zakona o proračunu.

Ostvareni proračunski prihodi Općine Perušić u 2023. godini, umanjeni za prihode iz članka 121. stavka 4. Zakona o proračunu, iznosili su 2.040.694,66 eura. Udio godišnjeg obroka (anuiteta) traženog kredita u ostvarenim prihodima iznosi 5,02%, a ako se tomu pribroje dospjele obveze iz prethodnog razdoblja, tada je ukupna obveza Općine 9,27%, što je u okviru Zakonom propisane granice.

S obzirom na izneseno, Ministarstvo financija predlaže da Vlada Republike Hrvatske donese odluku o davanju suglasnosti za zaduženje Općine Perušić.